smcproject/ml-wiki-sentences huggingface dataset:
ചൂടുള്ള സാഹചര്യങ്ങളിൽ, മൂന്ന് മണിക്കൂർ മിതമായ തീവ്രതയുള്ള വ്യായാമത്തിൽ കുതിരകൾക്ക് അവയുടെ ശരീരത്തിൽ നിന്ന് 30 മുതൽ 35 ലിറ്റർ വെള്ളവും 100 ഗ്രാം സോഡിയവും 198 ഗ്രാം ക്ലോറൈഡും 45 ഗ്രാം പൊട്ടാസ്യവും നഷ്ടപ്പെടും.
രചന എക്ക്രൈൻ ഗ്രന്ഥികളിൽ നിന്ന് വിയർപ്പ് തുള്ളികൾ ഉയർന്നുവരുന്നു
വിയർപ്പിൽ കൂടുതലായും ഉള്ളത് വെള്ളമാണ് .
ധാതുക്കൾ , ലാക്റ്റിക് ആസിഡ് , യൂറിയ എന്നിവയുടെ അംശം വിയർപ്പിൽ ഉണ്ട്.
ധാതുക്കളുടെ ഉള്ളടക്കം വ്യത്യാസപ്പെടുന്നുണ്ടെങ്കിലും, അളന്ന ചില സാന്ദ്രതകൾ ഇവയാണ്: സോഡിയം ( 0.9 gram/liter ), പൊട്ടാസ്യം ( 0.2 g/L ), കാൽസ്യം ( 0.015 g/L ), മഗ്നീഷ്യം ( 0.0013 g/L ).
പ്ലാസ്മ, എക്സ്ട്രാ സെല്ലുലാർ ദ്രാവകം എന്നിവയുമായി താരതമ്യപ്പെടുത്തുമ്പോൾ, വിയർപ്പിൽ Na + അയോണുകളുടെ സാന്ദ്രത വളരെ കുറവാണ്.
തുടക്കത്തിൽ, എക്രിൻ ഗ്രന്ഥികൾക്കുള്ളിൽ വിയർപ്പിന് Na + അയോണുകളുടെ ഉയർന്ന സാന്ദ്രതയുണ്ട്.
വിയർപ്പ് നാളങ്ങളിൽ നിന്ന്, Na + അയോണുകൾ എപ്പിത്തീലിയൽ സോഡിയം ചാനലുകൾ (ENaC) വഴി ടിഷ്യൂകളിലേക്ക് വീണ്ടും ആഗിരണം ചെയ്യപ്പെടുന്നതിലാനാണ് സാന്ദ്രത കുറയുന്നത്.
മറ്റ് പല മൂലകങ്ങളും വിയർപ്പിലൂടെ പുറന്തള്ളപ്പെടുന്നു,അവയുടെ സാന്ദ്രത  വ്യത്യാസപ്പെടാം എങ്കിലും ഏകദേശ അളവ് ഇങ്ങനെയാണ് സിങ്ക് ( 0.4 milligrams/liter ), ചെമ്പ് ( 0.3–0.8 mg/L ), ഇരുമ്പ് ( 1 mg/L ), ക്രോമിയം ( 0.1 mg/L ), നിക്കൽ ( 0.05 mg/L ), ലെഡ് ( 0.05 mg/L ).
മനുഷ്യരിൽ, പ്ലാസ്മയെ അപേക്ഷിച്ച് വിയർപ്പ് ഹൈപ്പോസ്മോട്ടിക് ആണ് (അതായത് സാന്ദ്രത കുറവാണ്).
സാധാരണയായി 4.5 നും 7.0 നും ഇടയിൽ മിതമായ അസിഡിറ്റി മുതൽ ന്യൂട്രൽ വരെ pH ൽ വിയർപ്പ് കാണപ്പെടുന്നു.
വിയർപ്പിൽ ധാരാളം ഗ്ലൈക്കോപ്രോട്ടീനുകൾ അടങ്ങിയിട്ടുണ്ട്.
മറ്റ് പ്രവർത്തനങ്ങൾ ആന്റിമൈക്രോബയൽ
ചെവിയിലെ മെഴുക് അല്ലെങ്കിൽ മറ്റ് ശരീര ദ്രാവകങ്ങൾ (ഉദാ, കണ്ണുനീർ, ഉമിനീർ, പാൽ) എന്നിവയ്ക്ക് ഉള്ള പോലെ ഒരു ആന്റിമൈക്രോബയൽ പ്രവർത്തനം വിയർപ്പിനും ഉണ്ട്.
2001-ൽ, ജർമ്മനിയിലെ ട്യൂബിംഗനിലുള്ള എബർഹാർഡ്-കാൾസ് യൂണിവേഴ്സിറ്റിയിലെ ഗവേഷകർ, ചർമ്മത്തിൽ നിന്ന് ഡെർംസിഡിൻ എന്ന വലിയ പ്രോട്ടീൻ വേർതിരിച്ചെടുത്തു.
മറ്റ് ആന്റിമൈക്രോബയൽ പെപ്റ്റൈഡുകളിലേക്ക് വിഭജിക്കാവുന്ന ഈ പ്രോട്ടീൻ, എഷെറിച്ചിയ കോളി , എന്ററോകോക്കസ് ഫെക്കാലിസ് , സ്റ്റെഫൈലോകോക്കസ് ഓറിയസ് , കാൻഡിഡ ആൽബിക്കൻസ് എന്നിവയുൾപ്പെടെ മനുഷ്യരെ ബാധിക്കുന്ന ചിലതരം ബാക്ടീരിയകളെയും ഫംഗസുകളെയും കൊല്ലാൻ ഫലപ്രദമാണെന്ന് തെളിയിക്കപ്പെട്ടിട്ടുണ്ട്.
ഉയർന്ന ഉപ്പ് സാന്ദ്രതയിലും മനുഷ്യ വിയർപ്പിന്റെ അസിഡിറ്റി പരിധിയിലും ഇത് സജീവമായിരുന്നു, അവിടെ ഇത് 1-10 മില്ലിഗ്രാം / മില്ലി സാന്ദ്രതയിൽ ഉണ്ടായിരുന്നു.
സമൂഹവും സംസ്കാരവും കൃത്രിമ വിയർപ്പ്
സ്വാഭാവിക വിയർപ്പ് നിരക്കിന് സമാനമായി വിയർക്കാൻ കഴിവുള്ള കൃത്രിമ ചർമ്മം ഗവേഷണ ആവശ്യങ്ങൾക്കായി വികസിപ്പിച്ചെടുത്തിട്ടുണ്ട്.
ഡയഗ്നോസ്റ്റിക്സ്
ധരിക്കാവുന്ന സാങ്കേതികവിദ്യയിൽ വിയർപ്പിന്റെ ഉപയോഗത്തിൽ താൽപ്പര്യമുണ്ട്.
ഇലക്ട്രോണിക് ടാറ്റൂകളോ ബാൻഡുകളോ പാച്ചുകളോ ഉപയോഗിച്ച് വിയർപ്പ് സാമ്പിൾ എടുക്കാനും അതിലെ ഉള്ളടക്കം തുടർച്ചയായി മനസ്സിലാക്കാനും കഴിയും.
എന്നിരുന്നാലും, ഒരു ഡയഗ്നോസ്റ്റിക് ദ്രാവകമെന്ന നിലയിൽ വിയർപ്പിന് നിരവധി വെല്ലുവിളികൾ ഉണ്ട്.
വിയർപ്പിലെ ക്ലോറൈഡിന്റെ സാന്ദ്രതയെ അടിസ്ഥാനമാക്കിയുള്ള ശിശു സിസ്റ്റിക് ഫൈബ്രോസിസ് പരിശോധനയാണ് വിയർപ്പ് ഉപയോഗിക്കുന്ന ഡയഗ്നോസ്റ്റിക്സിനുള്ള ഒരേയൊരു പ്രധാന വാണിജ്യ ആപ്ലിക്കേഷൻ.
ഇതും കാണുക Apocrine Body odor Deodorant Hidradenitis suppurativa Hyperthermia Hyponatremia Pheromones Sweat diagnostics Sauna suit Transpiration
അവലംബം കൂടുതൽ വായനയ്ക്ക് പുറം കണ്ണികൾ വിയർപ്പ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
വിര ഇംഗ്ലീഷ് വിലാസം https://ml.wikipedia.org/wiki/Worm
ബഹുകോശങ്ങളും ഇരുവശപ്രതിസമതയും മൂന്നു ജെം (germ ) നിരകളുമുള്ള (Triploblastic metazoa ) പരാദം (Parasite ) ആണ് വിര (worm ) .
ആയിരത്തിൽക്കൂടുതൽ വിര ഇനങ്ങളെ കണ്ടെത്തിയിട്ടുണ്ട്.
ഏതാനും മി.മീ.
മുതൽ 9  മീറ്റർ വരെ നീളമുള്ള ഇവ മിക്കതും, സകശേരുക്കളുടെയും അകശേരുക്കളുടെയും അതിഥിയായി കാണപ്പെടുന്നു.
പ്ലാറ്റിഹെൽമിന്തെസ് (Platyhelminthes) ( പരന്ന വിരകൾ ), നെമാറ്റ്ഹെല്മിന്ത്സ് (Nemathelminthes) ( ഉരുണ്ട വിരകൾ ) എന്നീ രണ്ടു ഫൈലങ്ങിളിലായി  ഇവയെ വർഗ്ഗീകരിച്ചിരിക്കുന്നു Two pinworms .
Hookworms attached to the intestinal mucosa .
പ്ലാറ്റിഹെൽമിന്തെസ് (Platyhelminthes) ( പരന്ന വിരകൾ )
സെസ്ടോട (Cestoda ), ത്രിമാടോട  (Trimatoda )   എന്നീ രണ്ടിനങ്ങൾ  ഇതിൽപ്പെടുന്നു.
ശരീര ഖണ്ഡങ്ങൾ ഉള്ള,  പരന്ന്, ഇലപോലെ അല്ലെങ്കിൽ നാട പോലെ ഉള്ള ഇവയിൽ മിക്കതും ദ്വി ലിംഗ സ്വഭാവം ഉള്ളവയാണ്.
ഇവയിൽ  മിക്കതിനും  അന്നനാളം ഇല്ല.
ഉള്ളവക്കുതന്നെ അവ നന്നായിട്ട് വികസിച്ചിട്ടുമില്ല .
സെസ്ടോട (Cestoda ) നാട വിരകൾ
നാട പോലെ ഉള്ള  വെളുത്ത ശരീരം.
പ്രായ പൂർത്തി ആയവക്ക്,  ശിരസ്സ്‌ ,കഴുത്ത്, ശരീര ഖണ്ഡങ്ങൾ (strobila )എന്നീ വ്യക്തമായ മൂന്ന്  ശരീര ഭാഗങ്ങൾ ഉണ്ട്.
ശിരസ്സ്‌ അഥവാ സ്കോലെക്സ് (Sclolex) ഉപയോഗിച്ച്   മറ്റു ജീവികളുടെ ശരീരത്തിൽ  പറ്റിപ്പിടിക്കും.
ഇതിനായി, കൊളുത്തുകൾ (hooks ) അല്ലെങ്കിൽ  സക്കറുകൾ  (suckers ) ശിരസ്സിൽ ഉണ്ട്.
പ്രോഗ്ലോട്ടിട്സ് (proglottids) എന്ന ശരീര ഖണ്ഡങ്ങൾ , പേശികൾ കൊണ്ട്   പരസ്പരം ബന്ധിച്ചിരിക്കുന്നു.
നാടയുടെ ആകൃതി ഉള്ളതിനാൽ ഇവകളെ നാട വിര അല്ലെങ്കിൽ ടേപ്പ് വേം എന്ന പേരിൽ അറിയപ്പെടുന്നു.
ലാർവ ഘട്ടത്തിലോ പൂർണ വളർച്ച എത്തിയതിനു ശേഷമോ  മനുഷ്യനെ ബാധിക്കുന്ന  നാടവിരകൾ: ഡിഫിലോബോത്രിയം ലാറ്റം ( Diphyllobothrium  latum )  - മീൻ നാടവിര സ്പർഗാനം മാൻസോണി ( Sparganum  mansoni ) സ്പർഗാനം പ്രോളിഫെരും ( Sparganum  proliferum ) ടീനിയ സോളിയം ( Taenia solium ) - പന്നി നാടവിര ടീനിയ സഗിനാറ്റ  ( Taenia  saginata ) - ബീഫ് നാടവിര ഹൈമനോലെപിസ് നാനാ ( Hymenolepis  nana )- എലി നാടവിര ഡിപ്പിലീടിയം കാനിയം (Dipylidium  canium )  - പട്ടി നാടവിര എക്കിനോകോക്കസ് ഗ്രാനുലോസ ( Echinococcus   granulosus ) -പട്ടി നാടവിര.
ത്രിമാടോട (Trimatoda ) ഇല വിരകൾ ദേശീയ വിരയിളക്കൽ ദിനം
ഫെബ്രുവരി 10 ന് ദേശീയ വിരയിളക്കൽ ദിനമായി ആചരിക്കുന്നു.
Text book  of  Parasitology  by Chatterjee ,  1981  12th edition  ,Published  by Chatterjee  Medical  Publishers , Calcutta ..
വിരംഗ ഇംഗ്ലീഷ് വിലാസം https://ml.wikipedia.org/wiki/Virunga_(film)
ഒർലാൻഡോ വോൺ ഐൻസീഡൽ സംവിധാനം ചെയ്ത് 2014-ൽ പുറത്തിറങ്ങിയ ബ്രിട്ടീഷ് ഡോക്യുമെന്ററി ചിത്രമാണ് വിരംഗ .
2012-ൽ അക്രമാസക്തമായ M23 കലാപം ഉയർന്നപ്പോൾ കോംഗോയിലെ വിരുംഗ നാഷണൽ പാർക്കിനുള്ളിലെ പാർക്ക് റേഞ്ചർമാരുടെ സംരക്ഷണ പ്രവർത്തനങ്ങളിൽ ഇത് ശ്രദ്ധ കേന്ദ്രീകരിക്കുകയും യുനെസ്കോയുടെ ലോക പൈതൃക സൈറ്റിലെ ബ്രിട്ടീഷ് എണ്ണ കമ്പനിയായ സോക്കോ ഇന്റർനാഷണലിന്റെ പ്രവർത്തനത്തെക്കുറിച്ച് അന്വേഷിക്കുകയും ചെയ്യുന്നു.
സോകോ ഇന്റർനാഷണൽ 2014 ഏപ്രിലിൽ വിരംഗയിലെ എണ്ണ സാധ്യതകൾ ഔദ്യോഗികമായി പര്യവേക്ഷണം ചെയ്തു.
2014 ഏപ്രിൽ 17-ന് ട്രിബെക്ക ഫിലിം ഫെസ്റ്റിവലിൽ ഈ ചിത്രം പ്രദർശിപ്പിച്ചു.
നെറ്റ്ഫ്ലിക്സിൽ സംപ്രേഷണം ചെയ്തതിന് ശേഷം, മികച്ച ഡോക്യുമെന്ററി ഫീച്ചറിനുള്ള അക്കാദമി അവാർഡിന് ഈ ചിത്രം നാമനിർദ്ദേശം ചെയ്യപ്പെട്ടു.
അവലംബം പുറംകണ്ണികൾ ഔദ്യോഗിക വെബ്സൈറ്റ് വിരംഗ on Netflix Virunga ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് Virunga മെറ്റാക്രിട്ടിക്കിൽ നിന്ന് Virunga
വിരദ്വാരം ഇംഗ്ലീഷ് വിലാസം https://ml.wikipedia.org/wiki/Wormhole
ഭൗതിക ശാസ്ത്രത്തിൽ സ്ഥലകാലത്തിൽ കുറുക്കുവഴികൾ സൃഷ്ടിക്കാൻ കഴിയുന്ന ഒരു സവിശേഷതയാണ് വിരദ്വാരം, (Wormhole) .
ഐൻസ്റ്റൈൻ -റോസൻ പാലം എന്നും ഇത് അറിയപ്പെടുന്നു.
ഒരറ്റത്ത് തമോദ്വാരവും മറ്റെ അറ്റത്ത് ധവളദ്വാരവുമുള്ള വിരദ്വാരത്തിന് രണ്ട് ചോർപ്പുകൾ അവയുടെ ചെറിയ അറ്റങ്ങൾ യോജിപ്പിച്ച് വെച്ചാൽ ഉണ്ടാകുന്ന ആകൃതിയായിരിക്കും.
ഉണ്ടായപാടെ കഴുത്ത് തകർന്ന് പോകുന്നതിനാൽ സാധാരണ വിരദ്വാരത്തിന് നൈമിഷികമായ ആയുസ്സേ ഉള്ളൂ.
എന്നാൽ പ്രതിദ്രവ്യത്തിന്റെ ഒരു കവചത്തിലൂടെ കഴുത്തിനെ ശക്തമാക്കിയാൽ ഒരു നിലനിൽപ്പുള്ള വിരദ്വാരം ഉണ്ടാക്കാൻ സാധിക്കും.
അങ്ങനെയുള്ള ഒന്നിലൂടെ സമയ യാത്ര പ്രാവർത്തികമായേക്കുമെന്ന് വിശ്വസിക്കുന്നു.
ഉദാഹരണത്തിന് 1980 ജനുവരി ഒന്നാം തീയതിയും വർത്തമാനകാലവുമായി യോജിപ്പിക്കുന്ന ഒരു നിലനിൽപ്പുള്ള വിരദ്വാരം സൃഷ്ടിച്ചെന്നിരിക്കട്ടെ.
അതിന്റെ തമോദ്വാര ഭാഗം വർത്തമാനകാലത്തും മറുഭാഗമായ ധവളദ്വാരം 1980 ജനുവരി ഒന്നാം തീയതിയിലുമായിരിക്കും.
തമോദ്വാരത്തിലൂടെ വലിച്ചെടുക്കപ്പെടുന്ന ഒരു വസ്തു ധവളദ്വാരത്തിലൂടെ വർഷങ്ങൾ പുറകിലേക്ക് പുറന്തള്ളപ്പെടുന്നു.
പ്രകാശവേഗത്തിലായിരിക്കും ഈ വസ്തു വിരദ്വാരം വഴി നീങ്ങുക.
വിരയിളക്കിച്ചെടി
ലോഗാനിയേസി കുടുംബത്തിലെ ഒരു കുറ്റിച്ചെടിയാണ് വിരയിളക്കിച്ചെടി , ( ശാസ്ത്രീയനാമം : Spigelia anthelmia ) .
വെസ്റ്റ് ഇന്ത്യൻ പിങ്ക് റൂട്ട് , വേംബുഷ് , വേംഗ്രാസ് എന്നെല്ലാം അറിയപ്പെടുന്നു.
മെക്സിക്കോ, മധ്യ അമേരിക്ക, കരീബിയൻ, ഫ്ലോറിഡ, വടക്കൻ തെക്കേ അമേരിക്ക എന്നിവിടങ്ങൾ കൂടാതെ ബൊളീവിയ, ബ്രസീൽ എന്നിവിടങ്ങളിലും ഇത് തദ്ദേശീയമാണ്, കൂടാതെ പടിഞ്ഞാറൻ, പടിഞ്ഞാറൻ-മധ്യ ആഫ്രിക്ക, ഇന്ത്യ, ശ്രീലങ്ക, ഇന്തോനേഷ്യ, തായ്‌ലൻഡ്, പെനിൻസുലാർ മലേഷ്യ, ഹൈനാൻ, ബിസ്മാർക്ക് ദ്വീപസമൂഹം എന്നിവയുൾപ്പെടെ മറ്റ് ഉഷ്ണമേഖലാ പ്രദേശങ്ങളിലേക്ക് ഇത് വ്യാപിച്ചിട്ടുണ്ട്.
വളരെ വിഷാംശമുള്ള ഇത് കുടൽ വിരകൾക്കെതിരെ വെർമിഫ്യൂജായി ഉപയോഗിക്കുന്നു.
Inflorescence Close-up of flower Unripe fruit An individual with narrower leaves അവലംബം പുറത്തേക്കുള്ള കണ്ണികൾ Media related to Spigelia anthelmia at Wikimedia Commons Spigelia anthelmia എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
വിരരൂപ പരിശോഷിക ഇംഗ്ലീഷ് വിലാസം https://ml.wikipedia.org/wiki/Vermiform_appendix വിരരൂപ പരിശോഷിക വൻകുടലിന്റെ ചിത്രം ചുവന്ന നിറത്തിലുള്ളത് വിരരൂപ പരിശോഷിക സീക്കത്തിലെ ധനികളും വിരരൂപ പരിശോഷികയും (അപ്ന്റിക്സിനെ vermiform process എന്ന് വലതുഭാഗത്ത് താഴെ അടയാളപ്പെടുത്തിയിരിക്കുന്നു.) ലാറ്റിൻ Appendix vermiformis ഗ്രെയുടെ subject #249 1178 രീതി ദഹനേന്ദ്രിയ വ്യൂഹം ശുദ്ധരക്തധമനി അപന്റിക്കുലർ ധമനി ധമനി അപന്റിക്കുലർ സിര ഭ്രൂണശാസ്ത്രം Midgut കണ്ണികൾ അപന്റിക്സ്
അപ്പന്റിക്സ്, സീക്കൽ അപ്പന്റിക്സ്, വെർമിക്സ് എന്നൊക്കെ അറിയപ്പെടുന്ന ഒരു അവയവമാണ് വിരരൂപ പരിശോഷിക .
സീക്കത്തിൽ വന്നുചേരുന്ന ഒരു അറ്റം അടഞ്ഞ കുഴൽ പോലെയുള്ള ഒരു അവയവമാണിത്.
രൂപവും വലിപ്പവും
ശരാശരി 11 സെ.
മീറ്റർ നീളം വരുന്ന 8-11 സെ.
മീ വ്യാസമുള്ള ഒരറ്റം അടഞ്ഞ പൊള്ളയായ കുഴലാണ്.
എന്നാൽ 2 സെ.
മീ മുതൽ 20 സെ.
മീ വലിപ്പം വരെ കാണാറുണ്ട്.
ചെറുകുടലും വൻകുടലും ചേരുന്നിടത്ത് വൻകുടലിന്റെ ഭാഗമായ സീക്കത്തിൽ വന്നു ചേരുന്നു.
വയറിന്റെ വലതുഭാഗത്ത് താഴെയായി ശ്രാണീഫലകത്തിന് അടിത്തായി കാണുന്നു.
ഇതിന്റെ സ്ഥാനം വയറിനു പുറത്ത് മാക് ബേണീസ് പോയന്റ് എന്ന് അറിയുന്നു.
വെർമിഫോം അപ്പന്റിക്സിനെ ബാധിക്കുന്ന ഒരു രോഗമാണ് അപ്പെൻഡിസൈറ്റിസ് .
അവലംബം പേജ്67, All about human body - Addone Publishing group "The vestigiality of the human vermiform appendix: A Modern Reappraisal"—evolutionary biology argument that the appendix is vestigial Appendix May Actually Have a Purpose—2007 WebMD article Smith, H.F.; R.E. Fisher, M.L. Everett, A.D. Thomas, R. Randal Bollinger, and W. Parker (October 2009).
"Comparative anatomy and phylogenetic distribution of the mammalian *cecal appendix".
Journal of Evolutionary Biology 22 (10): 1984–99.
doi:10.1111/j.1420-9101.2009.01809.x. ISSN 1420-9101.
PMID 19678866 .
Cho, Jinny.
"Scientists refute Darwin's theory on appendix".
The Chronicle (Duke University), August 27, 2009.
(News article on the above journal article.) http://www.scientificamerican.com/article.cfm?id=what-is-the-function-of-t
വിരലടയാള സ്കാനർ Fingerprint scanner Fingerprint scanner
ബയോമെട്രിക്സിന്റെ സുരക്ഷാ സംവിധാനങ്ങളാണ് ഫിംഗർപ്രിന്റ് സ്കാനറുകൾ.
പോലീസ് സ്റ്റേഷനുകൾ, സുരക്ഷാ സ്ഥാപനങ്ങൾ , ജോലി സ്ഥാപനങ്ങൾ , സ്മാർട്ട്ഫോണുകൾ, മറ്റ്  ഉപകരണങ്ങൾ എന്നിവയിൽ വിരലടയാള സ്കാനറുകൾ ഉപയോഗിക്കുന്നു.
ഒരു വിരൽ മാത്രമോ ഒന്നിലധികം വിരലുകൾ ഒരുമിച്ചോ സ്കാൻ ചെയ്യാം.
ജോലിസ്ഥാപനങ്ങളിൽ ഉപയോഗിക്കുന്ന ഒരുതരം വിരലടയാള സ്കാനർ വിരലടയാള സ്കാനറിൻ്റെ തരങ്ങൾ
ഒപ്റ്റിക്കൽ, കപ്പാസിറ്റീവ്, അൾട്രാസോണിക് സ്കാനറുകളാണ് വിരലടയാള സ്കാനറിൻ്റെ വിവിധ തരങ്ങൾ.
ഒപ്റ്റിക്കൽ സ്കാനർ
ഒപ്റ്റിക്കൽ സ്കാനറിൽ ഏകവർണ ദീപപ്രകാശമാണു സ്കാനിങ്ങിന് ഉപയോഗിക്കുന്നത്.
ഇതു വിരലടയാളത്തിലെ ശൃംഗങ്ങളിലും ഗർത്തങ്ങളിലും തട്ടി പ്രതിഫലിക്കുന്നത് പിടിച്ചെടുത്തു ഡിജിറ്റൽ ഇമേജ് രൂപപ്പെടുത്തുന്നു.
കപ്പാസിറ്റീവ് സ്കാനർ
കപ്പാസിറ്റീവ് സ്കാനറുകൾ പൊതുവേ കാണുന്നത് സ്മാർട്ട് ഫോണുകളിലാണ്.
ഇലക്ട്രിക് ചാർജ് സംഭരിക്കുന്ന സംവിധാനമായ കപ്പാസിറ്ററുകളുടെ സഞ്ചയം വിരൽ തൊടുന്ന ഭാഗത്തു കാണും.
വിരലടയാളത്തിലെ ശൃംഗങ്ങൾ കപ്പാസിറ്റർ പ്ലേറ്റുമായി സമ്പർക്കത്തിൽ വരികയും കപ്പാസിറ്ററിൽ ചാർജ് വ്യതിയാനം സംഭവിക്കുകയും ചെയ്യും.
ഇതനുസരിച്ചാണു ഫിംഗർ
പ്രിന്റ് രൂപപ്പെടുത്തുന്നത്.
അൾട്രാസോണിക് സ്കാനർ
അൾട്രാസോണിക് സ്കാനർ ഏകദേശം ഒപ്റ്റിക്കൽ സ്കാനറിനു സമാനമായ പ്രവർത്തനമാണു നടത്തുന്നത്.
പ്രകാശത്തിനു പകരം അൾട്രാസോണിക് തരംഗങ്ങൾ ഉപയോഗിക്കുന്നുവെന്നു മാത്രം.
90%നും 100% ഇടയിലൊരു കൃത്യതയാണ് ഇവ നൽകുന്നത്.
ഫിംഗർ പ്രിന്റ് മൊത്തമായി സ്കാൻ ചെയ്യുക എന്നതിലുപരി വിരലടയാളത്തിലെ 35 മുതൽ 50 പോയിന്റുകളെ കേന്ദ്രീകരിക്കുകയാണു ചെയ്യുന്നത് .
അവലംബങ്ങൾ ↑ https://en.wikipedia.org/wiki/Fingerprint_scanner ↑ ↑
വിരലടയാളം ഇംഗ്ലീഷ് വിലാസം https://ml.wikipedia.org/wiki/Fingerprint ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വിരലടയാളം
മനുഷ്യരുടെ കൈവിരലുകളിലെ തൊലിപ്പുറത്ത് ഉള്ള വരകൾ പതിഞ്ഞുണ്ടാകുന്ന അടയാളങ്ങളെയാണ് വിരലടയാളം (ഇംഗ്ലീഷ്: Fingerprint)എന്നു വിളിക്കുന്നത്.
തൊലിയിലുണ്ടാകുന്ന വിയർപ്പ് മൂലം സ്പർശിക്കുന്ന പ്രതലങ്ങളിൽ വിരലടയാളം സ്വതേ പതിയുകയോ, മഷിയിൽ വിരൽ മുക്കി പതിപ്പിക്കുകയോ ചെയ്യുന്നു.
വിരലടയാളം ഓരോ മനുഷ്യർക്കും ഓരോന്നായിരിക്കും.
അതുകൊണ്ട് തിരിച്ചറിയൽ ഉപാധിയായും അതുവഴി കുറ്റകൃത്യങ്ങൾ തെളിയിക്കാനുമെല്ലാം വിരലടയാളങ്ങൾ ഉപയോഗിക്കുന്നു.
ജനനം മുതൽ മരണം വരെ യാതൊരു മാറ്റവുമില്ലാതെ നിലനിൽക്കുന്നവയാണ് വിരലടയാളങ്ങൾ വിരലടയാളത്തിന്റെ സ്ഥിരത
മാതാവിന്റെ വയറ്റിലുള്ള ശിശുവിനു 3 മാസം പ്രായമെത്തുന്നതൊടെ വിരലുകൾ രൂപം കൊള്ളുന്നു.
അവയിൽ അടയാളങ്ങൾ‍ രൂപം കൊള്ളുകയും ചെയ്യുന്നു.
പിന്നെ മരണം വരെയും അതിനു യതൊരു മാറ്റവും ഉണ്ടാവുകയില്ല.
മരിച്ചു കഴിഞ്ഞും തൊലി നശിക്കും വരെ അടയാളം മായുകയില്ല.
അതുനോക്കി ആളുകളെ തിരിച്ചറിയുകയും ചെയ്യാം.
ശസ്ത്രക്രിയയിലൂടെ വിരലടയാളം മായിച്ചുകളയാൻ പറ്റില്ല.
ഒരു രോഗത്തിനും വിരലടയാളം മായ്ക്കുവാൻ‍ കഴിയില്ല.
അവയ്ക്കു എത്ര തേയ്മാനം വന്നാലും ശരീരം അതു നേരേയാക്കും.
ചരിത്രം വില്ലിയം ഹേർഷൽ
രണ്ടായിരം വർഷം മുമ്പ് ചൈനക്കാരാവണം ഇത് ആദ്യമായി തിരിച്ചറിഞ്ഞത്.
ചൈനയിലെ ചക്രവർത്തിമാർ ഒപ്പിനു പകരം വിരലടയാളം ഉപയോഗിച്ചിരുന്നു .
ഹൂഗ്ലിയിലെ മുഖ്യന്യായാധിപനായിരുന്ന സർ വില്യം ഹേർഷൽ ആണ് വിരലടയാളം ആദ്യമായി (1858) തെളിവിനായി ഉപയോഗിച്ചത്.
പിന്നീട് സർ ഫ്രാൻസിസ് ഗാൾട്ടൻ (1888) വിരലടയാളം ശാസ്ത്രീയമായി അപഗ്രഥിക്കുന്നതിൽ വിജയിച്ചു.
1901മുതൽ സർഎഡ്വേഡ് ഹെൻറി വികസിപ്പിച്ച രീതി ഉപയോഗിച്ച്  സ്കോട്ട്ലാന്റ് യാഡ് കുറ്റവാളികളെ തിരിച്ചറിഞ്ഞിരുന്നു.
അദ്ദേഹം വിരലടയാലങ്ങളിലെ പാറ്റേണുകളെ പലതായി തരം തിരിച്ചിരുന്നു.
അതിൽ ചെറിയമാറ്റങ്ങൾ വരുത്തിയാണ് ലോകമെമ്പാടുമുള്ള പോലീസ് ഇത് ഉപയോഗിക്കുന്നത്.
വിരലടയാളം തരങ്ങൾ തരം എത്രപേരിൽ കാണുന്നു ചിത്രം ലൂപ്പ് (Loop) 60% - 65% വേൾ (Whorl) 30% കമാനം (Arch) 10% - 5% വയസ്സും വിരലടയാളവും
വിരലടയാളം നോക്കി ഒരാളുടെ പ്രായം അറിയാൻ പറ്റും.
ഗവേഷകനായ farott ആണു ഇതിനായുള്ള സമവാക്യം രൂപപ്പെടുത്തിയത്.
അടയാളത്തിലെ ചാലുകൾ നല്ലതാണെങ്കിൽ അതു ഒരു യുവാവിൻറെതാണ്‌.
വിരലടയാളം ആണിൻറെയാണോ,പെണ്ണിൻറെയാണോ എന്നു തിരിച്ചറിയാൻ കഴിയില്ല.
ഇതിനേക്കുറിച്ച് ഗവേഷണങ്ങൾ നടന്നു വരുന്നു.
മൃഗങ്ങളുടെ അടയാളങ്ങൾ
മൃഗങ്ങളിലും അടയാളങ്ങൾ‍ ഉണ്ട്.
പട്ടിയുടെ മൂക്കിലെ വരകളും സീബ്രയുടെ ഉടലിലെ വരകളും‍ അവയുടെ അനന്യത ആണ്.
കുറിപ്പുകൾ ഇതും കാണുക വിരലടയാള സ്കാനർ അവലംബം ↑ 1 2 പേജ് 39 , All about human body - Addone Publishing group പുറത്തേക്കുള്ള കണ്ണികൾ വിരലടയാളത്തിന്റെ ചരിത്രം വിരലടയാളം എന്ന തെളിവിനെക്കുറിച്ച് വിരലടയാളത്തിലെ ചില സംശയങ്ങളും മറുപടികളും
വിയർപ്പിന്റെ വില ഇംഗ്ലീഷ് വിലാസം https://ml.wikipedia.org/wiki/Viyarppinte_Vila
1962-ൽ പുറത്തിറങ്ങിയ മലയാള ചലച്ചിത്രമാണ് വിയർപ്പിന്റെ വില .
ജയമാരുതിയുടെ ബാനറിൽ റ്റി.
വസുദേവൻ നിർമിച്ച ചിത്രമാണ് ഇത്.
മഹത്തായ ഒരാദർശം ഉൾക്കൊള്ളുന്നതാണ് ഇതിന്റെ കഥ.
എം. കൃഷ്ണൻ നായരാണ് ഈ ചിത്രം സവിധാനം ചെയ്തിടുള്ളത്.
ഈ ചിത്രത്തിൽ 9 ഗാനങ്ങൾ ഉണ്ട്.
ഗാനങ്ങൾ എഴുതിയത് അഭയദേവും സഗീതസംവിധാനം നിർവഹിച്ചത് വി. ദക്ഷിണാമൂർത്തിയു ആണ്.
കലാമണ്ഡലം മാധവൻ നൃത്തസംവിധാനം ചെയ്ത ചിത്രത്തിന്റെ നിർമ്മാണം പൂർത്തിയായത് ന്യൂട്ടോൺ, ഫിലിംസെന്റർ എന്നീ സ്റ്റുഡിയോകളിൽ ആണ്.
ക്യാമറ ആദി ഇറാനിയും, കലാവിഭാഗം ആർ.ബി.എസ്. മണിയും കൈകാര്യം ചെയ്തു.
എഡിറ്റിംഗ് എം.എസ്. മണി നിർവഹിച്ചു.
വിതരണം എറണാകുളം അസോസിയേറ്റഡ് പിക്ചേഴ്സിന്റേതയിരുന്നു.
ഈചിത്രം 01/12/1962-ന് തിയേറ്ററുകളിൽ എത്തി.
സത്യൻ തിക്കുറിശ്ശി സുകുമാരൻ നായർ ഒ. മാധവൻ മുതുകുളം രാഘവൻ പിള്ള അടൂർ ഭാസി ബഹദൂർ കെടാമംഗലം സദാനന്ദൻ രാഗിണി ആറന്മുള പൊന്നമ്മ കെ. മുരളീധരൻ പിന്നണിഗായകർ
കെ.ജെ. യേശുദാസ് പി. ലീല പി.ബി. ശ്രീനിവാസൻ രേണുക വി. ദക്ഷിണാമൂർത്തി വിനോദിനി അവലംബം
വിരച്ചേയ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Virachey_National_Park
വിരച്ചേയ് ദേശീയോദ്യാനം ( Khmer : ឧទ្យានជាតិវីរជ័យ) വടക്കുകിഴക്കൻ കംബോഡിയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
മുൻഗണനാക്രമത്തിൽ സസ്യജന്തുജാലങ്ങളെ ഭാഗികമായി സംരക്ഷിക്കുന്നുണ്ടെങ്കിലും ഈ ദേശീയോദ്യാനം അനിയന്ത്രിതമായ നിയമവിരുദ്ധ മരംവെട്ടിനാൽ കടുത്ത ഭീഷണിയിലായിരിക്കുന്നു.
ആകെയുള്ള രണ്ട് കമ്പോഡിയൻ ആസിയാൻ ഹെറിറ്റേജ് പാർക്കുകളിലൊന്നായ ഇത്, തെക്കുകിഴക്കൻ ഏഷ്യയിൽ സംരക്ഷണത്തിന് ഏറ്റവും കൂടൂതൽ മുൻഗണന നൽകുന്ന പ്രദേശമാണ്.
വടക്കുകിഴക്ക് കമ്പോഡിയയിലെ രത്തൻകിരി , സ്റ്റംഗ് ട്രംഗ് പ്രവിശ്യകളിലേയ്ക്കു കവിഞ്ഞുകിടക്കുന്ന ഈ ദേശീയോദ്യാനത്തിന് ഏകദേശം 3,325 ചതുരശ്രകിലോമീറ്റർ വിസ്തൃതിയുണ്ട്.
1993 നവംബർ 1 ന്, സംരക്ഷിത മേഖലകളുടെ സൃഷ്ടിയും പദവിയും സംബന്ധിച്ചുള്ള രാജകീയ ഉത്തരവുപ്രകാരമാണ് ഇതു സ്ഥാപിക്കപ്പെട്ടത്.
കമ്പോഡിയയുടെ പരിസ്ഥിതി മന്ത്രാലയമാണ് ദേശീയോദ്യാനത്തിൻറെ ഭരണം നിർവ്വഹിക്കുന്നത്.
ലേഖ കെ.സി. ഇംഗ്ലീഷ് വിലാസം https://ml.wikipedia.org/wiki/Lekha_K.
75 കിലോ വിഭാഗത്തിൽ ഇന്ത്യൻ വനിതാ അമച്ച്വർ ബോക്സിംഗിനെ പ്രതിനിധീകരിക്കുകയും 2006 ലോക വനിതാ അമച്ച്വർ ബോക്സിംഗ് ചാമ്പ്യൻഷിപ്പിൽ ഗോൾഡ് മെഡൽ നേടുകയും ചെയ്ത ഇന്ത്യൻ കായികതാരമാണ് ലേഖ കെ.സി. ആദ്യകാല ജീവിതം
കേരളത്തിലെ കണ്ണൂർ ജില്ലയിൽ രോഹിണി കെ.സി.യുടെയും എം.വി.ഗോവിന്ദൻ നമ്പ്യാരുടെയും മകളായി പിറന്നു.
കണ്ണൂർ ജില്ലയിലെ പെരുമ്പടവിൽ കരിപ്പാലിനു സമീപം ചാത്തമംഗലമാണ്  സ്വദേശം.
പെരുമ്പടവ് ബി.വി.ജെ.എം  ഹൈസ്കൂളിൽ പത്താം ക്ലാസ്സിൽ പഠിക്കുമ്പോൾ  കൂട്ടുകാരിക്കൊപ്പം മത്സരം കാണാൻ പോയ ലേഖയെ  ജാവലിൻ ത്രോയിലും ഡിസ്കസ് ത്രോയിലും മത്സരിക്കാൻ പ്രേരിപ്പിക്കുന്നത്  അന്നത്തെ കായികാദ്ധ്യാപകൻ സെബാസ്റ്റ്യൻ ജോൺ ആണ്.
പിന്നീട് കണ്ണൂർ എസ്.എൻ. കോളേജിൽ ബിരുദത്തിനു പഠിക്കുമ്പോഴാണ് അവിടത്തെ കായികാദ്ധ്യാപകനായ പി.കെ. ജഗന്നാഥൻ  ലേഖയുടെ കഴിവ് തിരിച്ചറിയുന്നതും ബോക്സിങ് പരിശീലനത്തിന് അയക്കുന്നതും.
ദേശീയ അത്‌ലറ്റിക് ചാമ്പ്യനായ ഡി.ചന്ദ്രലാലിന്റെ കീഴിലുള്ള പരിശീലനത്തിന്റെ ആദ്യകാലത്തു തന്നെ ലേഖ ബോക്സിംഗിൽ ഇന്ത്യയുടെ ഭാവി വാഗ്ദാനമാകുന്നതിന്റെ ലക്ഷണങ്ങൾ കാണിച്ചു തുടങ്ങിയിരിന്നു.
ഇന്ത്യ സ്പോർട്സ് അതോറിറ്റി യുടെ കൊല്ലം കേന്ദ്രത്തിലാണ് ലേഖ പരിശീലനം നേടിയത്.
2001 മുതൽ തുടർച്ചയായി ആറു തവണ ദേശീയ വനിതാ ബോക്സിങ് ചാമ്പ്യൻഷിപ്പ് നേടിയിരുന്നു.
ബോക്സിങ്ങിൽ ലോകചാമ്പ്യൻഷിപ്പ് നേടുന്ന ആദ്യ മലയാളിയാണ്.
2006 ലോക ചാമ്പ്യൻഷിപ്പ് നേടിയ നാലു സ്വർണ്ണമെഡൽ ജേതാക്കളിൽ ഒരാളായിരുന്നു അന്ന്.
75 കിലോ വിഭാഗത്തിലാണ് ലേഖ സ്വർണം നേടിയത്.
2005 ഏഷ്യൻ ചാമ്പ്യൻഷിപ്പിലും 2008 ഏഷ്യൻ ചാമ്പ്യൻഷിപ്പിലും ലേഖ സ്വർണം നേടിയിരുന്നു.
ധ്യാൻചന്ദ് പുരസ്കാരം
കായിക രംഗത്തെ സമഗ്ര സംഭാവനയ്ക്കുള്ള കേന്ദ്ര ഗവണ്മെന്റിന്റെ പരമോന്നത പുരസ്കാരമായ ധ്യാൻചന്ദ് പുരസ്കാരം 2021 -ൽ കെ.സി. ലേഖയെത്തേടിയെത്തി.
കായിക രംഗത്തെ ആജീവനാന്ത സംഭാവനകളെ മാനിച്ചാണ് പുരസ്കാരത്തിന് തെരഞ്ഞെടുക്കപ്പട്ടത്.
ലേഡി ആലീസ് (ആപ്പിൾ) ഇംഗ്ലീഷ് വിലാസം https://ml.wikipedia.org/wiki/Lady_Alice_(apple)
1979-ൽ വാഷിംഗ്ടണിലെ ഗ്ലീഡിനടുത്തുള്ള ഒരു തോട്ടത്തിൽ അപ്രതീക്ഷിതമായി കണ്ടെത്തിയ ആപ്പിളാണ് ലേഡി ആലീസ്.
റെയ്‌നർ ഫ്രൂട്ട് കമ്പനിയാണ് ഇതിന്റെ വ്യാപാരമുദ്ര രജിസ്റ്റർ ചെയ്തിരിക്കുന്നത്.
കമ്പനിയുടെ സഹസ്ഥാപകനായ ആലീസ് സിർക്കലിന്റെ പേരിലാണ് ഇത് അറിയപ്പെടുന്നത്.
ലേഡി ആലീസ് ആപ്പിളിന് ഹെയർലൂം സസ്യത്തെ പോലുള്ള സമൃദ്ധമായ സ്വാദും പുളിയും മധുരവുമുണ്ട്.
ഇത് സാധാരണയായി വിളവെടുപ്പിനുശേഷം സംഭരിച്ച് ചില്ലറ ഉപഭോക്താവിന് സ്വാദിന്റെ ഉച്ചസ്ഥായിയിൽ വിൽക്കുന്നു.
ലഘുഭക്ഷണമായി പുതുമയുള്ള ഭക്ഷണത്തിനും പാചകത്തിനും ബേക്കിംഗിനും ഇത് അനുയോജ്യമാണ്.
തുറന്നിട്ടാലും വേഗത്തിൽ തവിട്ടുനിറമാകില്ല, ഉയർന്ന താപനിലയിലുള്ള ബേക്കിംഗിൽ അവസ്ഥയും ഗുണവും നിലനിർത്തുന്നു എന്നതാണ് ഇതിന്റെ പ്രത്യേകത.
ക്രീം-മഞ്ഞ പശ്ചാത്തലത്തിൽ പിങ്ക് അരുണിമ കൊണ്ട് ലേഡി ആലീസിനെ മറ്റ് കൾട്ടിവറുകളിൽ നിന്ന് വ്യത്യസ്തമാക്കുന്നു.
വിളവെടുപ്പിനുശേഷം പശ്ചാത്തല നിറം ഇരുണ്ടുപോകുന്നു.
ഫലം വീഴാൻ തുടങ്ങുമ്പോൾ വിളവെടുക്കുന്നു.
ഫെബ്രുവരി മുതൽ മെയ് വരെ, പ്രത്യേകിച്ച് മാർച്ചിൽ ഏറ്റവും മികച്ച സമയത്ത് തന്നെ വിളവ് ലഭിക്കുന്നു.
അവലംബം പുറത്തേക്കുള്ള കണ്ണികൾ Nutritional Facts Archived 2016-08-09 at the Wayback Machine .
ലേഡി ഇൻ എ ഫർ റാപ് ഇംഗ്ലീഷ് വിലാസം https://ml.wikipedia.org/wiki/Lady_in_a_Fur_Wrap
1577-1579 നും ഇടയിൽ ചിത്രീകരിച്ച അലോൺസോ സാഞ്ചസ് കൊയ്‌ലോയുടെതാണെന്ന് ആരോപിക്കപ്പെട്ട ഒരു ഓയിൽ പെയിന്റിംഗാണ് ലേഡി ഇൻ എ ഫർ റാപ്.
ഇപ്പോൾ ഗ്ലാസ്‌ഗോയിലെ പൊള്ളോക്ക് ഹൗസിലാണ് ഈ ചിത്രം കാണപ്പെടുന്നത്.
ഇരുണ്ട പശ്ചാത്തലത്തിൽ ഒരു യുവതി കാഴ്ചക്കാരനെ നോക്കുന്നു.
അവളുടെ രോമങ്ങൾ കൊണ്ടുള്ള മേലങ്കി അവളുടെ ബാക്കി വസ്ത്രങ്ങൾ മറയ്ക്കുകയും സുതാര്യമായ മൂടുപടം അവളുടെ തലയെ മൂടുകയും ചെയ്യുന്നു.
അടിയിൽ അവൾ ധരിച്ചിരിക്കുന്ന ഒരു മാല അവ്യക്തമായി കാണാം.
പെയിന്റിംഗ് ഒപ്പിടാത്തതാണെങ്കിലും സാമ്പ്രദായികമായി എൽ ഗ്രീക്കോയുടെതാണെന്ന് ആരോപിക്കപ്പെട്ട ഈ ചിത്രം ഫ്രഞ്ച് രാജാവായ ലൂയിസ് ഫിലിപ്പ് ഒന്നാമന്റെ ശേഖരത്തിൽ ഉണ്ടായിരുന്നതിനാൽ ലൂവ്രെയിൽ തൂക്കിയിട്ടിട്ടുണ്ട്.
സർ വില്യം സ്റ്റിർലിംഗ് മാക്സ്വെൽ 1853-ൽ രാജാവിന്റെ എസ്റ്റേറ്റ് വിൽപ്പനയിൽ തന്റെ 'സ്പാനിഷ് ഗാലറി'യിലേക്ക് ഈ ചിത്രം വാങ്ങി.
1966-ൽ അദ്ദേഹത്തിന്റെ അവകാശികൾ പോളോക്ക് ഹൗസിനൊപ്പം ഗ്ലാസ്ഗോ നഗരത്തിന് നൽകി.
പെയിന്റിംഗിന്റെ ആട്രിബ്യൂഷൻ ചോദ്യം ചെയ്യപ്പെട്ടു.
ഈ ചിത്രം സോഫോണിസ്ബ അംഗുയിസോളയുടേതാണെന്ന് ചിലർ അവകാശപ്പെടുന്നു.
മാതൃകയായ സ്ത്രീ അജ്ഞാതമാണ്.
പക്ഷേ പെയിന്റിംഗിന്റെ രാജകീയ ഉറവിടം, അങ്കിയിലെ രോമങ്ങളുടെ മൂല്യം, രത്‌നമാലകൾ എന്നിവ കണക്കിലെടുക്കുമ്പോൾ, ലൂയി ഫിലിപ്പിന്റെ രാജകുടുംബത്തിലെ ഒരാളാകാമെന്ന അവളുടെ വിഡൗസ് പീക്ക് അടിസ്ഥാനമാക്കി വിവിധ അനുമാനങ്ങൾ നടത്തിയിട്ടുണ്ട്.
മ്യൂസിയോ ഡെൽ പ്രാഡോ , ഗ്ലാസ്ഗോ മ്യൂസിയങ്ങൾ, ഗ്ലാസ്ഗോ സർവകലാശാല എന്നിവയുടെ അന്വേഷണത്തെത്തുടർന്ന് ഇപ്പോൾ പെയിന്റിംഗ് അലോൺസോ സാഞ്ചസ് കൊയ്‌ലോയുടേതാണെന്ന് ആരോപിക്കുന്നു.
Double Portrait of Philip II of Spain and Elizabeth of Valois , (collection Bibliothèque Nationale de France) Portrait of Elizabeth of Valois (collection National Museum, Warsaw) Portrait of Elizabeth of Valois , by Sofonisba Anguissola (collection Prado) Portrait of Caterina Micaela by Alonso Sánchez Coello (collection Prado) അവലംബം Catalog #108 La dama de armiño in 1908 El Greco catalog by Manuel B. Cossío (1858-1935)
ലേഡി ആൻഡ് ഹെർ കുക്ക് ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ഒക്ടോബർ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Lady_and_Her_Cook
1660-ൽ ഡച്ച് ചിത്രകാരനായ പീറ്റർ ഡി ഹൂച്ച് വരച്ച ഓയിൽ-ഓൺ-കാൻവാസ് പെയിന്റിംഗാണ് ലേഡി ആൻഡ് ഹെർ കുക്ക് .
ഈ ചിത്രം സെന്റ് പീറ്റേഴ്സ്ബർഗിലെ ഹെർമിറ്റേജ് മ്യൂസിയത്തിന്റെ ശേഖരത്തിന്റെ ഭാഗമാണ്.
ഈ പെയിന്റിംഗ് 1908-ൽ ഹോഫ്സ്റ്റെഡ് ഡി ഗ്രൂട്ട് രേഖാസഹിതം തെളിയിച്ചുകൊണ്ട് അദ്ദേഹം ഇങ്ങനെ എഴുതി:
LADY AND HER COOK.
Suppl.
; de G. 75.
നീലയും വെള്ളയും ടൈലുകൾ വിരിച്ച ഒരു വീടിന്റെ ചെറിയ തുറസ്സായ സ്ഥലത്ത് മധ്യത്തിൽ പകുതി വലത്തോട്ട് അഭിമുഖമായി പ്രായമായ ഒരു സ്ത്രീ ഇരിക്കുന്നു.
അവർ ഒരു കറുത്ത ജാക്കറ്റും ചുവന്ന പാവാടയും വെള്ള ആപ്രോണും ധരിച്ചിരിക്കുന്നു; അവരുടെ മടിയിൽ ഒരു പച്ച തലയണയും കയ്യിൽ ഒരു കത്തും അരികിൽ സൂചിപ്പണിയുടെ ഒരു കുട്ടയും ഉണ്ട്.
വെള്ള ബോഡിയും നീല പെറ്റിക്കോട്ടിന് മുകളിൽ ഞൊറിവുളള വയലറ്റ് പാവാടയും ധരിച്ച ഒരു വേലക്കാരി, വീടിന്റെ വാതിൽക്കൽ വലതുവശത്ത് വന്ന് ഒരു പിച്ചള പാത്രത്തിൽ കുറച്ച് മത്സ്യം കാണിക്കുന്നു.
ഇടതുവശത്ത്, മുൻവശത്തെ പൂന്തോട്ടത്തിൽ നിന്ന് തുറസ്സായ സ്ഥലം വേർതിരിക്കുന്ന ഒരു തോപ്പിന്റെ പകുതി തുറന്ന വാതിലിലൂടെ, ഒരു ഇഷ്ടിക പാത ഒരു കനാലിലെ മതിൽ തുറക്കുന്ന ഒരു വാതിലിലേക്ക് നയിക്കുന്നു.
അതിന്റെ എതിർ വശത്ത് ഒരു വീടിന്റെ പ്രവേശന കവാടമുണ്ട്.
അതിന് മുമ്പായി ഒരു യുവ ദമ്പതികൾ നടക്കുന്നു.
കനാലിനരികിൽ വലതുവശത്തായി ഒരു മട്ടച്ചുവരുള്ള  വീടുണ്ട്.
അത് കനാൽ കരയിലെ ഒരു മരത്തിനും പൂന്തോട്ടത്തിലെ ഒരു കുറ്റിക്കാടിനും ഇടയിൽ കാണാവുന്നതും പൂന്തോട്ടത്തിന്റെ മതിലിനു മുകളിലൂടെയുമാണ്.
ചിത്രം 1658-60 കാലഘട്ടത്തിലാണ്.
ഇത് ഒരു മികച്ച സൃഷ്ടിയാണ്.
നിറങ്ങൾ വളരെ ഊഷ്മളമാണ്.
ഇത് റോത്ത്‌ചൈൽഡ് ചിത്രത്തിനും (295) ലേഡി വാന്റേജിന്റെ (297) ചിത്രത്തിനും ഇടയിലാണ് നിൽക്കുന്നത്; ലോർഡ് സ്‌ട്രാഫോർഡിന്റെ ചിത്രത്തെയും (299), ലണ്ടനിലെ നാഷണൽ ഗാലറിയിലെ ചിത്രത്തെയും (291) ഇത് ഓർമ്മിപ്പിക്കുന്നു.
ക്യാൻവാസ്, 21 ഇഞ്ച് 16 1/2 ഇഞ്ച്.
വാഗൻ പരാമർശിച്ചത്, പി. 190.
വിൽപ്പന.
മോണ്ട് ഡി പിയെറ്റ്, പാരീസിൽ, 1808 (ഏകദേശം 1100 ഫ്രാങ്കുകൾ, ലാ ഫോണ്ടെയ്ൻ).
താമസിയാതെ ഈ ചിത്രം സാർ അലക്സാണ്ടർ I., ഹെർമിറ്റേജിനായി വിറ്റു.
1810 മുതൽ ഈ ചിത്രം അവിടെ തൂക്കിയിരിക്കുന്നു.
1901-ലെ കാറ്റലോഗിൽ 860-ാം നമ്പറുള്ള ഈ ചിത്രം സെന്റ് പീറ്റേഴ്‌സ്ബർഗിലെ ഹെർമിറ്റേജിലാണ് ഇപ്പോൾ തൂക്കിയിരിക്കുന്നത്.
ലേഡി അഗ്നേ ഓഫ് ലോക്ക്നൗ ഇംഗ്ലീഷ് വിലാസം https://ml.wikipedia.org/wiki/Lady_Agnew_of_Lochnaw
9-ാം ബാരോനെട്ട് ആയ സർ ആൻഡ്രൂ അഗ്നേയുടെ ഭാര്യ ജേർട്രൂഡ് അഗ്നേയുടെ എണ്ണഛായാചിത്രമാണ് ലേഡി അഗ്നേ ഓഫ് ലോക്ക്നൗ .
1892-ൽ ഏർപ്പാട് ചെയ്ത ഈ ചിത്രം അതേ വർഷം തന്നെ അമേരിക്കൻ ചിത്രകാരനായ ജോൺ സിംഗർ സാർജന്റ് പൂർത്തിയാക്കുകയും ചെയ്തു.
127 × 101 സെന്റിമീറ്റർ (50.0 × 39.8 ഇഞ്ച്) അളവുകളുള്ള ഈ ചിത്രം സ്കോട്ട്ലൻഡിലെ എഡിൻബർഗിലുള്ള സ്കോട്ടിഷ് നാഷണൽ ഗാലറിയുടെ ഉടമസ്ഥതയിലാണുള്ളത്.
1925-ൽ  കൊവാൻ സ്മിത്ത് ബെക്സ്റ്റിൻറെ ഫണ്ടിലൂടെയാണ് ഈ ചിത്രം മ്യൂസിയത്തിന് ലഭിച്ചത്.
ഗൌരൺ വെർണറുടെ മകളും , 1 ബാരൺ ലൈവ്ഡെൻ ആയ റോബർട്ട് വെർണന്റെ ചെറുമകളും ആയി ഗർട്രൂഡ് വെർനോൺ 1865-ൽ ജനിച്ചു.
1889-ൽ വിഗ്ടൗൺഷെയറിലെ ലോക്ക്നൗ കോട്ടയിലെ ഒൻപതാം ബാരോനെട്ട് ആയ സർ ആൻഡ്രൂ അഗ്നേയെ അവർ വിവാഹം ചെയ്തു.
ഏതാനും വർഷങ്ങൾക്കു ശേഷം, 1892-ൽ ജോൺ സിംഗർ സാർജന്റിനെ ഗർട്രൂഡിൻറെ ഛായാചിത്രം വരയ്ക്കാൻ നിയോഗിച്ചു.
ചിത്രരചനയുടെ വിജയത്തിൽ നിന്ന് അദ്ദേഹം അധിക ശ്രദ്ധയും പ്രശസ്തിയും നേടി.
കുടുംബത്തിൽ സാമ്പത്തിക ബുദ്ധിമുട്ടുകൾ നേരിട്ടേക്കാമെന്ന കണക്കുകൂട്ടലിൽ 1922-ൽ ഫ്രിക്ക് ശേഖരത്തിലെ ട്രസ്റ്റികൾ ഈ ചിത്രം വിൽക്കാൻ ശ്രമിച്ചെങ്കിലും ഹെലൻ ക്ലേ ഫ്രൈക്ക് അത് നിഷേധിച്ചു.
ലേഡി അഗ്നേ 1932 ഏപ്രിലിൽ ലണ്ടനിൽ രോഗബാധിതയായതിനെ തുടർന്ന് മരിച്ചു.
18-ാം നൂറ്റാണ്ടിൽ ഫ്രഞ്ച് ബെർഗേരിൽ ലേഡി അഗ്നേ ഇരിക്കുന്നതായിട്ടാണ് ചിത്രം വരച്ചിരിക്കുന്നത്.
കലാചരിത്രകാരനായ റിച്ചാർഡ് ഓർമണ്ടിൻറെ അഭിപ്രായമനുസരിച്ച് ഇരിക്കുന്ന കസേരയുടെ പിൻഭാഗം "വളവുള്ളതും, പിന്തുണയ്ക്കുന്നതുമായ ഇടമായി ഉപയോഗിച്ചിരിക്കുന്നു, അത് വ്യക്തമായ, നിറമുള്ള ചാരുത ചിത്രത്തിന് സൃഷ്ടിക്കുന്നു".
സാർജന്റ് അവരുടെ നാലിൽമൂന്ന് സൈസിലുള്ള മാതൃകയിലാണ് ഈ ചിത്രം ചിത്രീകരിച്ചിരിക്കുന്നത്.
ഒരു വെളുത്ത ഗൗൺ ധരിച്ചിരിക്കുന്ന ലേഡി അഗ്നേ പട്ട് കൊണ്ടുള്ള ഒരു ഇളംനീല തുണി ഉപയോഗിച്ച് അവരുടെ അരക്കെട്ടിനു ചുറ്റും അരക്കച്ച കെട്ടിയിരിക്കുന്നു.
പിന്നിൽ മതിലിൽ നീല നിറത്തിലുള്ള ചൈനീസ് സിൽക്ക് തുണി തിരശ്ശീലയായി ഉപയോഗിച്ചിരിക്കുന്നു.
പെയിന്റിംഗിനെ നിരീക്ഷിക്കുന്നവർക്ക് "അടുപ്പമുള്ളവരുമായി സംഭാഷണങ്ങളിൽ" അവർ പങ്കെടുക്കുന്നു എന്ന തോന്നലുണ്ടാക്കുന്നു.
അക്കാലത്ത് ഗർട്രൂഡ് ഇൻഫ്ലുവൻസയിൽ നിന്ന് സുഖംപ്രാപിക്കുന്നതായി ഓർമണ്ട്, കിൽമുറെ എന്നിവർ ഓർമ്മിച്ചിരുന്നു.